《鸡声》
清代·蔡见先

数遍铜壶漏半欹，嘐嘐底事报偏迟。闺人好梦三更勖，壮士雄心一剑知。

秋草野桥霜印外，晓风茅店月斜时。老夫封事明朝急，听汝连番嘱侍儿。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。